शायद इसीलिए प्रतिभा पाटील, नरेंद्र मोदी, नितिन गडकरी, स्मृति ईरानी, शिवराज सिंह चौहान, रमन सिंह, उद्धव ठाकरे, पृथ्वीराज चौहान जैसे बहुत से नेताओं के साथ उनकी तस्वीरें आपको देखने को मिल जाएंगी. पहले यही लगता था कि कांग्रेस के नेता उनके ज्यादा करीब हैं, लेकिन अगर उनसे रिश्ता रखने वाले बीजेपी नेताओं की पड़ताल करें तो भी वैसी ही बात नजर आती है. उद्धव ठाकरे को बहुत अच्छा नेता मानने वाले भय्यूजी नरेंद्र मोदी की इस बात के कायल हैं कि मोदी अच्छे प्रस्तावों को बड़ी तेजी से पहचान लेते हैं और उन पर काम करते हैं.